Reagime pas urdhrit të ri për transgjinorët në ushtri
Presidenti Donald Trump njoftoi se po anulon politikën e administratës së mëparshme për të lejuar persona transgjinorë në radhët e ushtrisë
Zyrtari më i lartë i ushtrisë amerikane thotë se ende nuk patur ndonjë ndryshim tek politikat e ushtrisë lidhur me personelin e transgjinorëve, megjithë njoftimin me Twitter të Presidentit Donald Trump se Shtetet e Bashkuara nuk do të lejojnë më persona transgjinorë në radhët e ushtrisë. “Nuk do të ketë modifikime për politikën e tanishme, deri në momentin kur direktiva e Presidentit të merret nga Sekretari i Mbrojtjes Jim Mattis dhe Sekretari të ketë lëshuar një udhëzim për zbatimin e tij”, - tha Shefi Shtabit të Përgjithshëm të Ushtrisë, gjenerali Joseph Dunford në një shënim që ju bë i njohur agjencive të lajmeve. Ky shënim i është dërguar të gjithë shefave, komandantëve dhe udhëheqësve ushtarakë. Gjenerali Dunford tha se tani për tani, “ne kemi për të vazhduar ta trajtojmë me respekt të gjithë personelin e ushtrisë.” Presidenti Trump shkaktoi habi me njoftimin e tij të mërkurën përmes një postimi në Twitter, ku bënte të ditur se individë transgjinorë nuk do të lejoheshin më të shërbenin në radhët e ushtrisë, në asnjë kapacitet. Zëdhënësja e Shtëpisë së Bardhë Sarah Huckabee Sanders iu përgjigj pyetjeve në lidhje me këtë vendim të presidentit: Vendimi u mor një ditë para afatit të fundit për daljen e rregulloreve të reja mjekësore të ushtrisë, ku pritej të përfshiheshin masa për akomodimin e transgjinorëve. Disa ligjvënës reaguan me habi: tha Senatori Orrin Hatch. tha Senatori Dick Durbin. Aktivistët për të drejtat e transgjinorëve thanë se njoftimi ishte një kthim i madh prapa: thotë aktivisti David Kilminick. Joanne Horton është veterane transgjinore e Luftës II Botërore. Shtëpia e Bardhë nuk ka dhënë hollësi mbi mënyrën si do ndikohen transgjinorët në shërbim aktiv ushtarak, por vetëm se do të punojë me Pentagonin për ta zbatuar urdhrin në përputhje me ligjin.